ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
29 มิ.ย. 2558

สรุปตลาดภาคเช้า
ตลาดภาคเช้าปรับตัวลดลงในทิศทางเดียวกับตลาดหุ้นรอบบ้าน โดยได้รับแรงกดดันจากปัญหานี้สินของประเทศกรีซที่มีแนวโน้มว่าจะผิดนัดชำระหนี้ให้กับทาง IMF ในวันพรุ่งนี้ รวมถึงปัญหาภัยแล้งในประเทศที่จะส่งผลกระทบจากการเติบโตทางเศรษฐกิจอีกทางหนึ่ง ปิดตลาดภาคเช้าดัชนีเปลี่ยนแปลง -17.00 จุด (-1.12%) มาอยู่ที่ 1,501.03 จุด มูลค่าการซื้อขาย 1.6 หมื่นล้านบาท
 
แนวโน้ม ภาคบ่าย
ประเมินดัชนีคาดว่าจะยังอยู่ในแดนลบต่อเนื่อง จากแรงกดดันของประเทศกรีซเป็นหลัก ส่วนปัจจัยในประเทศมีแรงกดดันเพิ่มหลังจากทาง สศค. เตรียมปรับลดคาดการณ์ GDP ไทยสำหรับปี 58 ลงอีกครั้ง หลังการส่งออกในช่วง 5M58 ที่ผ่านมาลดลงมากกว่าคาด ทั้งนี้ราคาหุ้นที่อ่อนตัวอาจจะเป็นจังหวะสะสมหุ้นพื้นฐานดีที่ไม่ได้รับผลกระทบจากปัญหาข้างต้นอย่างเช่นกลุ่มสื่อสารอย่าง THCOM เป็นต้น
 
วิเคราะห์ทางเทคนิค
ECF-W1 ราคาปิด 3.62 บาท
แนวรับ 3.58 บาท   แนวต้าน 4.00 บาท
แนว cut loss หากใกล้จะหลุด 3.50 บาท
กราฟ  ECF-W1 โค้งตัวเป็นกระทะหงายชัดเจน  ขณะที่หุ้นแม่อยู่ในระดับต่ำ และเกิดสัญญาณซื้อ ซึ่ง ECF-W1 มีอัตราเร่งขึ้นเร็วกว่าแม่ 1.5 เท่า และมีอัตราส่วนหลังแปลงสภาพถูกกว่าแม่ 17%  จากกราฟที่เกิด Buy signal และรูปแบบ pattern ขาขึ้นนี้ มีแนวโน้มราคาวิ่งขึ้นได้แรง แนะนำซื้อแนวต้านถัดไป 4.50 บาท
เด็กแนว
–  FPI ยอดการผลิตรถยนต์ชะลอตัว  แต่ฟอร์จูนพาร์ทไม่มีผลกระทบอะไรให้ตกใจ เพราะบริษัทผลิตชิ้นส่วนประกอบรถยนต์รุ่นที่ผ่านๆมากว่า 1 หมื่นรายการ ซึ่งมักจะใช้ในรถยนต์รุ่นที่ออกไปแล้ว หรือเรียกง่ายๆ ว่าอะไหล่นั่นแหละ รถยังไงก็ต้องมีชน มีซ่อม ดังนั้น ยอดขายอะไหล่จึงเติบโตแรงไม่ได้รับผลกระทบอะไรจากอุตสาหกรรมที่ชะลอตัว ไม่ใช่ว่าธุรกิจซบแล้วรถจะไม่ชนซะเมื่อไหรล่ะ ที่สำคัญคือการไปเปิดโรงงานเอกวาดอร์ และประเทศอื่นๆ แถบอเมริกาเหนือนั้น บริษัท confirm ว่ายอดขายจะโตกระฉูดเป็นเท่าตัว เนื่องจากชิ้นส่วนของบริษัทที่ผลิตได้ มีมาตรฐานสูง และได้รับสิทธิ์การผลิตให้เป็นชิ้นส่วนทดแทนจากค่ายรถยนต์จำนวนมาก และที่ต้องคอยดูเป็นพิเศษคือการเพิ่มรายได้จากธุรกิจพลังงาน ซึ่งมีแนวโน้มว่าบริษัทจะร่วมธุรกิจด้านพลังงานชีวะมวล ขนาด 10-20 MW เพื่อเป็นการเติบโตของรายได้ในระยะยาวต่อไป  มิน่าละราคาหุ้นถึงไม่ยอมลงไปไหนเลย แข็งแรงกว่าตลาดแบบผิดปกติ
ด้านกราฟ อยู่ในช่วงของการไต่ระดับไปทดสอบแนว high เดิม ขณะที่เกิดสัญญาณซื้อใน RSI ดังนั้นราคาจะเดินหน้าท้า SET ต่อไปได้ไม่ยาก และมีโอกาส new high เมื่อผ่านกรอบสามเหลี่ยมนี้ไป  ใครชอบแม่เอาแม่ ใครชอบลูก FPI-W1  หุ้นเบาๆ แนวจิตวิทยา 5 บาท